Diari Oficial de la Generalitat Valenciana


Sumari del DOGV 3522, del 22-06-1999 (1999/4990)

RESOLUCIÓ d'11 de maig de 1999, de la directora general d'Ensenyaments Universitaris i Investigació, per la qual es modifica la resolució de 25 de febrer de 1999.
------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4990


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ d'11 de maig de 1999, de la directora general d'Ensenyaments Universitaris i Investigació, per la qual es modifica la resolució de 25 de febrer de 1999. [1999/4990]
  
L'Ordre de 25 de juny de 1998, de la Conselleria de Cultura, Educació i Ciència (DOGV núm. 3.284, d'11 de juliol), es convocaren diferents tipus d'ajudes i de beques per al foment de la investigació científica i el desenrotllament tecnològic en la Comunitat Valenciana, entre les quals figuren les ajudes per a la realització de projectes de I+D per investigadors doctors que no pertanyen a les plantilles d'universitats i centres d'investigació.
  
L'annex VIII de dita ordre conté les bases d'esta classe d'ajudes, que establix en el punt 4 que: ?La dedicació de l'investigador al projecte serà exclusiva i serà incompatible amb qualsevol altra subvenció, i també amb sous i salaris que impliquen vinculació contractual o estatutària de l'investigador?.
  
La resolució de 25 de febrer de 1999 (DOGV NÚM. 3.465, de 31 de març) va adjudicar les anomenades ajudes, i es va concedir a la Universitat Miguel Hernández una ajuda de 4.750.000 PTA al projecte ?Paper de les proteïnes quedants de calci i dinàmica del calci intracel·lular en mononeurones espinals i la relació amb l'esclerosi lateral amiotròfica?, l'investigador principal de la qual és el senyor Félix Viana de la Iglesia (codi de referència a l'ajuda: GVDOC99-12-20). En el segon apartat de la dita resolució s'indica que: ?els beneficiaris de les ajudes estan obligats al compliment del que establixen les bases de l'annex de l'ordre de convocatòria?.
  
Posteriorment a la publicació de la resolució de concessió, hi ha constància que l'investigador principal no reunix les condicions establides en la base quarta de l'annex VIII de l'ordre de convocatòria.
  
Per la seua part l'annex I de l'ordre de convocatòria, que conté les normes generals de procediment d'aplicació a tots els annexos de la citada ordre, disposa en el punt 7 que: ?Qualsevol alteració de les condicions que s'han tingut en compte per a concedir la subvenció, ?.. podrà donar lloc a la modificació de la resolució de concessió?.
  
Atès que l'article 3 d'esta ordre de convocatòria delega la directora general d'Ensenyaments Universitaris i Investigació i secretària del Pla Valencià d'Investigació Científica i Desenvolupament Tecnològic l'exercici de la competència per dictar les resolucions derivades d'esta convocatòria, i a la vista del que s'ha exposat, resolc
  
Modificar la resolució de 25 de febrer de 1999 (DOGV núm. 3.465, de 31 de març), en el sentit d'excloure de l'annex de la resolució l'ajuda concedida a la Universitat Miguel Hernández per al projecte GVDOC99-12-20 per un import total de 4.750.000 PTA.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció contenciosa administrativa, la present resolució que posa fi a la via administrativa, es podrà recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà de plantejar-se davant del conseller de Cultura, Educació i Ciència en el termini d'un mes comptador des de l'endemà de la publicació d'esta resolució en el Diari Oficial de la Generalitat Valenciana
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la la publicació d'esta resolució en el Diari Oficial de la Generalitat Valenciana.
  
València, 11 de maig de 1999.- La directora general d'Ensenyaments Universitaris i Investigació (p. d. Ordre 25.06.1999, DOGV de 11 de juliol de 1999): Carmen Martorell Pallás